**Ministru kabineta rīkojuma „Par K.Līci” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014.gada 1.jūlija noteikumu Nr.355 „Noteikumi par pārstāvību starptautiskajās cilvēktiesību institūcijās” 2.-3.punkts nosaka, ka Latvijas interešu pārstāvību tiesā un ANO konvenciju izpildes uzraudzības mehānismu ietvaros īsteno Ministru kabineta pilnvarots pārstāvis. Pilnvarojumu pārstāvim izsniedz pēc ārlietu ministra ieteikuma, kas saskaņots ar tieslietu ministru. Savukārt minēto noteikumu 6.punkts nosaka, ka pārstāvim pilnvarojumu izsniedz uz četriem gadiem, un to var izsniegt atkārtoti. Atkārtoto pilnvarojumu skaits nav ierobežots. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2012.gada 13.aprīlī ar rīkojumu Nr.174 „Par K.Līci” pilnvaroja Kristīni Līci pārstāvēt Ministru kabinetu starptautiskajās cilvēktiesību institūcijās uz trim gadiem sākot ar 2012.gada 14.maiju. Pilnvarojums K.Līcei tika izsniegts atbilstoši Ministru kabineta 1998.gada 17.marta noteikumiem Nr.92 "[Noteikumi par Ministru kabineta pārstāvēšanu starptautiskajās cilvēktiesību institūcijās](http://likumi.lv/ta/id/47391-noteikumi-par-ministru-kabineta-parstavesanu-starptautiskajas-cilvektiesibu-institucijas)", kas zaudēja spēku 2014.gada 4.jūlijā līdz ar jauno Ministru kabineta 2014.gada 1.jūlija noteikumu Nr.355 „Noteikumi par pārstāvību starptautiskajās cilvēktiesību institūcijās” stāšanos spēkā. Saskaņā ar minēto noteikumu 15.punktu, K.Līcei pilnvaru termiņš beidzas 2015.gada 13.maijā.Rīkojuma projekts paredz atkārtoti izsniegt pilnvarojumu K.Līcei pārstāvēt Latvijas intereses starptautiskajās cilvēktiesību institūcijās sākot ar 2015.gada 14.maiju uz laiku līdz 2019.gada 13.maijam. |
| 3. | Projekta izstrādē iesaistītās institūcijas | Ārlietu ministrija un Tieslietu ministrija. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts pēc tā pieņemšanas tiks publicēts laikrakstā „Latvijas Vēstnesis” un iekļauts tiesību aktu portālā www.likumi.lv. |

Anotācijas II., III., IV., V., VI. sadaļa – projekts šīs jomas neskar.

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

23.04.2015. 10:20

303

I.Vojevodska

67016184, inara.vojevodska@mfa.gov.lv